- Hindi News
- National
- छात्र कर रहे थे रिजल्ट की मांग, पूछताछ में पता चला कालेज ने नहीं कराए प्रैक्टिकल
छात्र कर रहे थे रिजल्ट की मांग, पूछताछ में पता चला कालेज ने नहीं कराए प्रैक्टिकल
डॉ. हरीसिंह गौर विश्वविद्यालय के परीक्षा विभाग पर लेटलतीफी और छात्रों के हितों का ध्यान नहीं रखने के आरोप लगाने वाले विद्यार्थी बुधवार को बैकफुट पर आ गए। दरअसल हुआ यह कि बीएससी नर्सिंग के छात्र अपने रिजल्ट घोषित करने की मांग को लेकर पहुंचे। विश्वविद्यालय प्रशासन को जमकर कोसा।
यह छात्र पिछले सप्ताह से अपने रिजल्ट घोषित करवाने की मांग को लेकर तीसरी बार विश्वविद्यालय पहुंचे थे। इस बार प्रॉक्टर प्रो. एपी दुबे ने छात्रों की उप कुलसचिव परीक्षा सुरेंद्र गादेवार से मुलाकात कराई। यहां ओजस्विनी नर्सिंग कॉलेज प्रबंधन से कुछ अधिकारियों को भी बुला लिया गया। इस दौरान हुई बातचीत के बाद कॉलेज प्रबंधन अौर छात्र निरुत्तर रह गए। दरअसल विवि प्रशासन से हुई बातचीत के बाद कॉलेज प्रबंधन ने ही स्वीकार किया कि उन्होंने कई छात्रों के प्रैक्टिकल ही नहीं कराए हैं। जबकि विश्वविद्यालय ने दो बार एक्सटर्नल पैनल की सूची उन्हें भेजी। इसके बार प्रॉक्टर ने कॉलेज प्रबंधन को लापरवाही पर फटकार भी लगाई।
सागर. नर्सिंग के छात्रों से बंद गेट के भीतर से बात करते विवि के अधिकारी।
बीएससी नर्सिंग के विद्यार्थियों की मांग है कि उनकी कक्षाओं के परीक्षा परिणाम जारी नहीं किए जा रहे हैं। इस पर उपकुलसचिव गादेवार ने बताया कि हमारा रिजल्ट बनकर तैयार है, लेकिन प्रबंधन ने प्रैक्टिकल के अंक नहीं भेजे। इसलिए रिजल्ट नहीं घोषित किया जा सकता। प्रैक्टिकल के अंक आने पर ही रिजल्ट घोषित होगा। दरअसल बीएससी नर्सिंग में कुछ छात्रों के विषय के मुताबिक प्रैक्टिकल हो चुके हैं तो कुछ के नहीं हुए हैं। ऐसे में अधिकांश छात्रों को पता ही नहीं था कि उन्हीं के कॉलेज प्रबंधन ने प्रैक्टिकल नहीं कराए, इसी कारण रिजल्ट नहीं घोषित हो पा रहा है।
इसलिए उलझ कर रह गया रिजल्ट
अंक मिलते ही अगले सप्ताह जारी कर देंगे रिजल्ट
उपकुलसचिव परीक्षा गादेवार ने बताया कि हमने एक्सटर्नल पैनल की सूची तीसरी बार भेज दी है। कॉलेज प्रबंधन को स्पष्ट निर्देश दिए हैं कि दो दिन के भीतर प्रैक्टिकल कराकर सभी के अंक भेजे हैं। यह अंक मिलते ही हम अगले सप्ताह परिणाम जारी कर देंगे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva